b'\n_START_ARTICLE_\nRahapeliautomaatti\n_START_PARAGRAPH_\nRahapeliautomaatit (k\xc3\xa4ytet\xc3\xa4\xc3\xa4n my\xc3\xb6s nimityst\xc3\xa4 kolikkoautomaatit, joka voi tarkoittaa muitakin laitteita kuin peliautomaatteja) ovat kasinolaitteita, joissa laitetaan panokseksi rahaa, ja niiss\xc3\xa4 voi voittaa rahaa. Laitteet on suunniteltu siten, ett\xc3\xa4 tietty prosenttiosuus sy\xc3\xb6tetyst\xc3\xa4 rahasta palautetaan ja laitteen omistaja j\xc3\xa4\xc3\xa4 aina voitolle pitk\xc3\xa4ll\xc3\xa4 aikav\xc3\xa4lill\xc3\xa4._NEWLINE_Vanhat rahapelit, kuten pajatso, olivat mekaanisia. Nykyisiss\xc3\xa4 laitteissa on mukana n\xc3\xa4ytt\xc3\xb6ruutu, ja ne ovat ik\xc3\xa4\xc3\xa4n kuin rahapelej\xc3\xa4 simuloivia tietokonepelej\xc3\xa4, joista voi voittaa rahaa. My\xc3\xb6s mekaaniset yksik\xc3\xa4tiset rosvot on korvattu elektronisilla._NEWLINE_Ensimm\xc3\xa4iset klassisen rahapeliautomaatin, ns. yksik\xc3\xa4tisen rosvon, mallit kehitettiin Kaliforniassa 1890-luvun lopulla. Varsinaisen yksik\xc3\xa4tisen keksij\xc3\xa4n\xc3\xa4 pidet\xc3\xa4\xc3\xa4n Charles Fey -nimist\xc3\xa4 keksij\xc3\xa4\xc3\xa4, joka rakensi ensimm\xc3\xa4isen modernin rahapeliautomaatin, jossa kolme rullaa l\xc3\xa4htee py\xc3\xb6rim\xc3\xa4\xc3\xa4n kahvasta vet\xc3\xa4m\xc3\xa4ll\xc3\xa4.\n_START_SECTION_\nMuualla maailmassa\n_START_PARAGRAPH_\nUhkapelaaminen on Japanissa kielletty\xc3\xa4, joten esimerkiksi suositut Pachinko-automaatit antavat voittoja jotka voi ainoastaan vaihtaa palkintoihin rihkamasta lounasannoksiin.\n_START_SECTION_\nOngelmat\n_START_PARAGRAPH_\nRahapeleihin voi synty\xc3\xa4 riippuvuus, ja pelaamisesta voi tulla uhkapeli\xc3\xa4. Rahapeliautomaattien on useissa tutkimuksissa havaittu olevan haitallisimpia ja helpoiten koukuttavia rahapelej\xc3\xa4. Syyn\xc3\xa4 on pelien nopea tempo, korkea palautusprosentti ja mahdollisuus k\xc3\xa4ytt\xc3\xa4\xc3\xa4 voitetut rahat heti uudelleen. My\xc3\xb6s pelien n\xc3\xa4ytt\xc3\xa4v\xc3\xa4 ulkon\xc3\xa4k\xc3\xb6, erilaiset \xc3\xa4\xc3\xa4ni- ja valoefektit sek\xc3\xa4 l\xc3\xa4helt\xc3\xa4 piti -tilanteet (jossa pelaaja \xe2\x80\x9dmelkein\xe2\x80\x9d voittaa) houkuttelevat usein pelaamaan lis\xc3\xa4\xc3\xa4._NEWLINE_Monet nettikasinot ovat sitoutuneet ehk\xc3\xa4isem\xc3\xa4\xc3\xa4n peliriippuvuutta ja minimoimaan ongelmapelaamisen negatiivisia vaikutuksia.'